
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1242 


1 Σεπτεμβρίου 2003 


ΑΠΟΦΑΣΕΙ Σ 

Αριθ. Πρωτ. 14724/806 

Καθορισμός του Φορέα, της θέσης, της έκτασης και των 
ορίων του Βιοτεχνικού Πάρκου (ΒΙΟΠΑ) Αρκαλοχωρί- 
ου Νομού Ηρακλείου Κρήτης, στα διοικητικά όρια του 
Δήμου Αρκαλοχωρίου του Νομού Ηρακλείου Κρήτης, 
έγκρισης του Φορέα ΒΕΠΕ και της Μελέτης Περιβαλ¬ 
λοντικών Επιπτώσεων του ΒΙΟΠΑ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2545/97 «Βιομηχανικές και Επι¬ 
χειρηματικές Περιοχές και άλλες διατάξεις» (ΦΕΚ 
254/Α/97) και ειδικότερα τα άρθρα 4,5 και 6 αυτού. 

2. Τις διατάξεις του Ν.1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α/85). 

3. Τις διατάξεις του Ν.1032/1980 περί συστάσεως 
Υπουργείου Χωροταξίας, Οικισμού και Περιβάλλοντος 
και ειδικότερα των άρθρων 2,3 και 7 αυτού. 

4. Το Ν. 1650/86 «για την προστασία του περιβάλλο¬ 
ντος» (ΦΕΚ160/Α). 

5. Το Π.Δ. 456/25.9.85 «Μεταφορά Αρμοδιοτήτων, Υπη¬ 
ρεσιών και Προσωπικού στα Υπουργεία κ.λπ.» (ΦΕΚ 
163/Α/85) και ειδικότερα το άρθρο 1 εδαφ.(α) και το άρ¬ 
θρο 2 παρ. 1 αυτού. 

6. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/96). 

7. Το Π.Δ. 229/10.7.86 «Σύσταση και Οργάνωση της Γε¬ 
νικής Γραμματείας Βιομηχανίας» (ΦΕΚ 96/Α/86) όπως 
τροποποιήθηκε με τις διατάξεις του Π ,Δ/γματος 396/1989 
«Οργάνωση της Γ ενικής Γ ραμματείας Βιομηχανίας» (ΦΕΚ 
172/Α/89). 

8. Την 485/31.10.01 απόφαση του Πρωθυπουργού και 
του Υπουργού Ανάπτυξης (ΦΕΚ 1484/Β/01) σχετικά με την 
ανάθεση αρμοδιοτήτων στους Υφυπουργούς Ανάπτυξης 
Αλέξανδρο Καλαφάτη, Χρήστο Θεοδώρου και Δημήτριο 
Γεωργακόπουλο. 

9. Την Υ6/31.10.01 απόφαση του Πρωθυπουργού και 
Υπουργού ΠΕΧΩΔΕ, (ΦΕΚ 1464/Β/01) με θέμα «Ανάθεση 


αρμοδιοτήτων Υπουργού Περιβάλλοντος, Χωροταξίας 
και Δημοσίων Έργων στους Υφυπουργούς Περιβάλλο¬ 
ντος, Χωροταξίας και Δημοσίων Έργων». 

10. Την κοινή υπουργική απόφαση (ΚΥΑ) 69269/ 
5387/25.10.90 (ΦΕΚ 678/Β), που αναφέρεται στην «Κατά¬ 
ταξη έργων και δραστηριοτήτων σε κατηγορίες, περιεχό¬ 
μενο Μελέτης Περιβαλλοντικών Επιπτώσεων (ΜΠΕ), κα¬ 
θορισμός περιεχομένου Ειδικών Περιβαλλοντικών Μελε¬ 
τών (ΕΜΠ) και λοιπές συναφείς διατάξεις, σύμφωνα με το 
Ν. 1650/1986», όπως τροποποιήθηκε και ισχύει με την 
ΚΥΑ 15393/2332/2000 (ΦΕΚ 1022/Β/5.8.02). 

11. Την κοινή υπουργική απόφαση 75308/5512/2.11.90 
(ΦΕΚ 691/Β), που αναφέρεται στον «καθορισμό του τρό¬ 
που ενημέρωσης των πολιτών και φορέων εκπροσώπη¬ 
σής τους για το περιεχόμενο Μελέτης Περιβαλλοντικών 
Επιπτώσεωντων έργων και δραστηριοτήτων σύμφωνα με 
την παράγραφο 2 του άρθρου 5 του Ν. 1650/1986». 

12. Την κοινή υπουργική απόφαση 22303/788/24.6.98 
(ΦΕΚ 691/Β) περί καθορισμού τεχνικών και οικονομικών 
προϋποθέσεων που πρέπει να τηρεί ο Φορέας ΒΕ.ΠΕ. 
κ.λπ. δικαιολογητικών, εγγράφων και στοιχείων, σύμφω¬ 
να με το άρθρο 4 παρ. 3του Ν. 2545/97 (ΦΕΚ254/Α/97). 

13. Την Κ.Υ.Α. 33361/5.9.91 (ΦΕΚ703/Β/5.9.91) περί με- 
ταβιβάσεως εξουσίας υπογραφής σύμφωνα με το άρθρο 
7, παρ. 1, του Ν. 1943/91 και την υπουργική απόφαση 
103326/1281/5.12.96 περί μεταβίβασης αρμοδιοτήτων 
του Υπουργού και του Υφυπουργού ΠΕ.ΧΩ.Δ.Ε. 

14. Τη διαβιβασθείσα, στη Δ/νση Ε.Α.Ρ.Θ. του ΥΠΕΧΩ- 
ΔΕ, ΜΠΕ τύπου Β του εξεταζόμενου έργου, με αριθ. 
πρωτ. 45805/1.8.99. 

15. Το 45805/1999 έγγραφο της Δ/νσης Ε.Α.Ρ.Θ. του 
ΥΠΕΧΩΔΕ, με το οποίο εκφράζει τη σύμφωνη γνώμη της 
για την αποστολή της ΜΠΕ του εν λόγω έργου για δημο¬ 
σιοποίηση, σύμφωνα με τις διατάξεις των προαναφερο- 
μένων Κ.Υ.Α. 75308/5512/2.11.90 (ΦΕΚ 691/Β) και 
22303/788/8.7.98 (ΦΕΚ 691/Β). 

16. Το 2151/12.4.99 έγγραφο της Δ/νσης Πολεοδομίας 
& Περιβάλλοντος της Ν.Α. Ηρακλείου, με το οποίο συμ¬ 
φωνεί με την έγκριση της ΜΠΕ του εξεταζόμενου έργου 
με τις προϋποθέσεις, που αναφέρονται στο ίδιο έγγραφο. 

17. Το 158721/734/19.5.99 έγγραφο της Δ/νσης Βιομη¬ 
χανικής Χωροθεσίας και Περιβάλλοντος του Υπ. Ανάπτυ¬ 
ξης, με το οποίο εστάλη η 5/22.4.99 απόφαση της Επιτρο- 

πής Περιβάλλοντος της Ν.Α. Ηρακλείου, σύμφωνα με την 
οποία γνωμοδότησε (κατ’ εξουσιοδότηση του Νομαρχια¬ 
κού Συμβουλίου) υπέρ της έγκρισης της ΜΠΕ του εξετα¬ 
ζόμενου έργου, με τις προϋποθέσεις, που αναφέρονται 
στην ίδια απόφαση. 

18. Την 53/99 απόφαση του Νομαρχιακού Συμβουλίου 
Ηρακλείου σχετικά με το καθορισμό ΒΕΠΕ, Φορέα ΒΕΠΕ 
του Βιοτεχνικού Πάρκου Αρκαλοχωρίου. 

19. Την Κ.Υ.Α. 7366/502/29.3.00 (ΦΕΚ 449/Β/4.4.00) πε¬ 
ρί καθορισμού του Φορέα, της θέσης, της έκτασης και 
των ορίων του Βιοτεχνικού Πάρκου (ΒΙΟΠΑ) Αρκαλοχω¬ 
ρίου του Νομού Ηρακλείου Κρήτης. 

20. Την από 15.10.98 αίτηση του Φορέα βιοτεχνικού 
πάρκου Αρκαλοχωρίου Α.Ε. για καθορισμό του φορέα και 
της θέσης του ΒΙΟΠΑ Αρκαλοχωρίου Νομού Ηρακλείου 
Κρήτης καθώς καιτα αρχικά και τα συμπληρωματικά στοι¬ 
χεία που υπέβαλε. 

21. Την Κ.Υ.Α. 47058/19.9.00 που αφορά την Έγκριση 
Περιβαλλοντικών Όρων για την κατασκευή των έργων 
υποδομής και τη λειτουργία του υπό ίδρυση ΒΙΟΠΑ Αρ¬ 
καλοχωρίου. 

22. Την από 7.2.2000 εισήγηση της Δ/σης Βιομηχανικής 
Χωροθεσίας και Περιβάλλοντος. 

23. Τις διατάξεις του άρθρου 29 Α του Ν. 1558/1985 


όπως αυτό προστέθηκε με το άρθρο 27 του Ν. 2081 /1992 
(ΦΕΚ 154/Α/92) και το γεγονός ότι τις κανονιστικές διατά¬ 
ξεις αυτής της ΚΥΑ δεν προκαλείται δαπάνη σε βάρος του 
κρατικού προϋπολογισμού και ειδικότερα του οικείου 
ΟΤΑ. 

24. Την 451/2001 γνωμοδότηση του Ν.Σ.Κ. για την ερ¬ 
μηνεία του άρθρου 5 παρ.1 του Ν. 2545/97, αποφασίζου¬ 
με: 

Άρθρο 1 

Καθορισμός της θέσης, της έκτασης και των ορίων του 
ΒΙΟΠΑ Αρκαλοχωρίου 

1) Καθορίζουμε και οριοθετούμε το Βιοτεχνικό Πάρκο 
(ΒΙΟΠΑ) Αρκαλοχωρίου Νομού Ηρακλείου Κρήτης εμβα- 
δού 200 στρεμμάτων περίπου στα όρια του Δήμου Αρκα¬ 
λοχωρίου για την εγκατάσταση και μετεγκατάσταση επι¬ 
χειρήσεων του άρθρου 2του Ν. 2545/97 (ΦΕΚ254/Α/97). 

2) Η ακριβής θέση καιτα όρια του Βιοτεχνικού Πάρκου 
φαίνονται στο υπό κλίμακα 1: 5000 συνημμένο τοπογρα- 
φικό διάγραμμα του Τοπογράφου Μηχανικού Μιχάλη Ε. 
Φουκαράκη. 

3) Η καθορισμένη έκταση του Βιοτεχνικού πάρκου (ΒΙΟ- 
ΠΑ) περικλείεται από την τεθλασμένη γραμμή υπό τα 
στοιχεία: 

Άρθρο 2 

Καθορισμός του Φορέα ίδρυσης του ΒΙΟΠΑ 
Αρκαλοχωρίου - Ύψος προβλεπόμενης επένδυσης 

Ορίζουμε φορέα ίδρυσης του Βιοτεχνικού ί 'άρκου την 
υπό σύσταση Ανώνυμη Εταιρ',σ Βιοτεχνικού Πάρκου Αρ¬ 


καλοχωρίου Α.Ε. Το ύψος της προβλεπομένης επένδυσης 
επί του οποίου θα προσδιορισθεί η επιχορήγηση, προϋ¬ 
πολογίζεται σε 4.105.649 έυρα) και περιλαμβάνει τα προ- 
βλεπόμενα στους παρακάτω πίνακες έργα και λοιπές 
εγκαταστάσεις με τους αντίστοιχους προϋπολογισμούς: 

ΠΕΡΙΓΡΑΦΗ ΕΡΓΟΥ/ΕΝΕΡΓΕΙΑΣ 

Κόστος σε Ευρώ 

I. Απόκτηστι γτκ 

264.123 

Π, Εκπόνηση Μελετών (8 % εκί του κόστους των έργων 
υποδομής) 

258.254 

ΙΠ- Κατασκευή έργων υποδομής του ΒΙΟΠΑ 

1. Ύδρευση 

2. Δίκτυο Οδοαοώας 

3. Δίκτυο όμβριων, ακαθάρτων νδΔτων & Αντλιοστάσια και 
αντοιλημμΌρυαί έργα 

4. Μονάδα καθαρισμού Αποβλήτων 

5. Κατασκευή Κτιρίου Διοίκησης & Ηλ'κές. Μηχ/χές εργαμίες 

3.228.173 

176.082 

704.329 

1.349.963 

586.941 

410.858 

IV. Δαπάνες μελετών οργάνωσης και διαχ)Βίρισης έργων (7% 
επί τον κόστους των έργων) 

225.972 

V. Δαπάνες για επίβλεγη των έργων (4% επί του κόστους των 
έργων υποδομής) 

129.127 

Σύνολο 

4.105.649 


Στις δαπάνβς δεν περιλαμβάνεται ΦΠΑ. 

Άρθρο 3 

Επιτρεπόμενες Δραστηριότητες - Σύσταση Α.Ε. 

1) Οι επιτρεπόμενες δραστηριότητες είναι οι προβλε- 
πόμενεςστηνπαρ. (γ) του άρθρου 1 του Ν.2545/97 για τα 
ΒΙΟΠΑ σε συνδυασμό με το εδάφιο (α)τηςπαρ. 1 του άρ¬ 
θρου 2 ως και το εδάφιο (β) της παρ. 2 του άρθρου 2 του 
ίδιου νόμου. 

2) Η σύσταση της Α.Ε. θα γίνει μέσα στη προθεσμία του 
άρθ. 5 παρ. 4του Ν.2545/97. 

Άρθρο 4 

Χρηματοδότηση του ΒΙΟΠΑ Αρκαλοχωρίου 

Η χρηματοδότηση του Επιχειρηματικού Σχεδίου από 
πόρους Διαρθρωτικών Ταμείων γίνεται με βάση τους αντί¬ 
στοιχους Κανονισμούς και τις διαδικασίες διαχείρισής 
τους όπως εκάστοτε ισχύουν. 

Άρθρο 5 

Καθορισμός Περιβαλλοντικών Όρων για την ίδρυση και 
λειτουργία του ΒΙΟΠΑ Αρκαλοχωρίου 

Οι όροι και τα μέτρα προστασίας του περιβάλλοντος για 
την ίδρυση και τη λειτουργία της συγκεκριμένης μορφής 
ΒΕΠΕ καθορίζονται από τους ακόλουθους Περιβαλλοντι¬ 
κούς Όρους: 

Γ ενικά στοιχεία του έργου 

• Κατανομή διατιθέμενης έκτασης ανά χρήση: 

• Βιοτεχνικά τετράγωνα: 111,2 στρέμματα (ποσοστό 
76,7%) 

• Κοινόχρηστες υπηρεσίες: οδικό δίκτυο κ.λπ. 33,8 
στρέμματα (ποσοστό 23,3 %) 

• Συνολική έκταση πράσινου: >43,5 στρέμματα (ποσο¬ 
στό >30 %) έκτων οποίων ποσοστό 5% ως περιμετρική ζώ¬ 
νη πράσινου. 

• Μέγιστος αριθμός οικοπέδων: 60, κατανεμημένων σε 
15 Οικοδομικά Τετράγωνα. 

• Προβλεπόμενες υποδομές: 

> Οδικό δίκτυο πρόσβασης. 

> Εσωτερικό οδικό δίκτυο. 


>- Χώροι στάθμευσης. 

>■ Εγκαταστάσεις ύδρευσης - πυρόσβεσης (ύδρευση 
από το δίκτυο του Δήμου Αρκαλοχωρίου, από 6 υφιστά¬ 
μενες γεωτρήσεις). Προβλεπόμενη κατανάλωση νερού 
κατά τη λειτουργία του ΒΙΟΠΑ: 16,000 ητ7έτος, ήτοι περί¬ 
που 73 ιτύ/ημ (για λειτουργία του ΒΙΟΠΑ 220 ημ/έτος) 

> Δίκτυο συλλογής όμβριων νερών και διάθεσής τους 
σε υπάρχοντες φυσικούς αποδέκτες. 

> Μονάδα Επεξεργασίας Αποβλήτων (ΜΕΑ) 

> Αποχετευτικό δίκτυο και κατασκευή Κεντρικού Απο¬ 
χετευτικού Αγωγού (ΚΑΑ), ως εναλλακτική λύση μεταφο¬ 
ράς των ακαθάρτων αποβλήτων στον υπό δημοπράτηση 
Σταθμό Βιολογικού Καθαρισμού του Δήμου Αρκαλοχωρί¬ 
ου. 

'*■ Ηλεκτρικό δίκτυο χαμηλής τάσης (σύνδεση με το 
υπάρχον στην περιοχή δίκτυο της ΔΕΗ). 

> Δίκτυο ασθενών ρευμάτων (σύνδεση με το υπάρχον 
στην περιοχή δίκτυο τηλεπικοινωνιών του ΟΤΕ). 

• Είδος επιχειρήσεων που προβλέπεται να εγκαταστα¬ 
θούν: δραστηριότητες μέσης και χαμηλής όχλησης (κυ¬ 
ρίως από μετεγκατάσταση μονάδων της ευρύτερης πε¬ 
ριοχής και από εγκατάσταση νέων), όπως: 

> Μηχανουργικές εργασίες 

> Μηχανουργεία και συνεργεία - φανοποιεία αυτοκινή¬ 
των. 

>- Παραγωγή ζωοτροφών. 

'*■ Αποθηκευτικά συγκροτήματα γενικώς. 

> Καθαριστήρια. 

> Κατασκευή διαφόρων προϊόντων από ξύλο. 

^ Παραγωγή χρωμάτων. 

> Οικοδομικά υλικά. 

>- Ζαχαροπλαστική - αρτοποιία. 

'*■ Κηροπλαστική. 

Σφαγεία Δήμου Αρκαλοχωρίου. 

^ Μηχανοστάσιο - χώροι στάθμευσης. 

Παροχής υπηρεσιών - εμπόριο. 

• Προβλεπόμενη συνολική μηχανολογική ισχύς μονά¬ 
δων προς εγκατάσταση: 2.434 ΗΡ. 

1. Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία 

Για τις βιομηχανικές - βιοτεχνικές μονάδες που εγκαθί¬ 
στανται πρέπει να τηρούνται τα ακόλουθα: 

1.1. Επιτρεπόμενο όριο συγκέντρωσης σωματιδιακών 
εκπομπών: < 100 πιρ/Νπι 3 (Π.Δ. 1180/81). 

1.2. Γ ια τους υπολοίπους αερίους ρύπους να ακολου¬ 
θείται το Π.Δ. 1180/81. 

1.3. Εκπομπές προϊόντων καύσης: 

• Από Βιομηχανικούς λέβητες: όπως καθορίζεται στην 
Υπ. Απ. 11294/93 (ΦΕΚ 264Β/93) (για αέρια και υγρά καύ¬ 
σιμα) . 

• Από στερεά καύσιμα: όπως καθορίζεται στην Κ.Υ.Α. 
11535/93 ΦΕΚ 328Β/93. 

1.4. Υγρά απόβλητα: η διάθεση των υγρών αποβλήτων 
καιλυμάτωντων βιομηχανικών - βιοτεχνικών μονάδων στο 
δίκτυο ακαθάρτων του ΒΙΟΠΑ να ακολουθεί τον εσωτερι¬ 
κό κανονισμό λειτουργίας του ΒΙΟΠΑ. Επιπλέον να τη¬ 
ρούνται οι περιβαλλοντικοί όροι που εκδίδονται για την 
λειτουργία των επί μέρους βιοτεχνικών μονάδων. Η μονά¬ 
δα επεξεργασίας αποβλήτων (ΜΕΑ) του ΒΙΟΠΑ να ακο¬ 
λουθεί επίσης τον σχετικό κανονισμό του ΒΙΟΠΑ. Τα επε¬ 
ξεργασμένα απόβλητα της ΜΕΑ να τηρούν τουλάχιστον 
τα συνιστώμενα όρια από το Υπουργείο Γεωργίας για διά¬ 
θεση σε επιφανειακό πεδίο άρδευσης, ήτοι: 

• ρΗ = 6-9 

• Θερμοκρασία < 28 οΟ 

• ΒΟϋ 5 < 40 ΓΤ 19 /Ι 

• Αιωρούμενα στερεά < 50 πις/Ι 

• διαλυμένο οξυγόνο > 3 πις/Ι 

• Ηλεκτρική αγωγιμότητα < 750 μδ/οπι 

1.5. Στερεά και λασπώδη απόβλητα: η περισυλλογή, με¬ 
ταφορά και αποθήκευση των στερεών αποβλήτων, να γί¬ 
νεται σύμφωνα με την ισχύουσα νομοθεσία και τον κανο¬ 
νισμό του ΒΙΟΠΑ, να τηρούνται δε οι διατάξεις των πιο κά¬ 
τω αποφάσεων: 

• Υγ.Δ/ξη Ειβ/301/10.2.64 (ΦΕΚ23/Β/14.2.64) περισυλ¬ 
λογής, αποκομιδής και διάθεσης στερεών απορριμμά¬ 
των. 

• Κ.Υ.Α. 49541/1424/86 (ΦΕΚ 444/Β/86), όπως αυτή 
τροποποιήθηκε με την Κ.Υ.Α. 29728/824/96 (ΦΕΚ 
358/Β/96), περί στερεών μη τοξικών αποβλήτων και λα¬ 
σπών. 

• Κ.Υ.Α. 72751/3054/84 (ΦΕΚ 665/Β/85), περί τοξικών 
και επικινδύνων αποβλήτων. 

• Κ.Υ.Α. 19744/454/88 (ΦΕΚ 166/Β/88), περί μεταφοράς 
επικινδύνων αποβλήτων. 

• Οδηγία της Ευρωπαϊκής Ενωσης: 89/369/ΕΟΚ, περί 
καύσης στερεών αποβλήτων. 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις 

2.1. Ατμόσφαιρα: όπως καθορίζονται στις Π.Υ.Σ. 
99/10.7.87 (ΦΕΚ 135 Α) και Π.Υ.Σ. 25/18.3.88 (ΦΕΚ52Α). 

2.2. Στερεά απόβλητα: Γιατη διαχείριση και διάθεση των 
στερεών αποβλήτων και λασπών του ΒΙΟΠΑ να λαμβάνο- 
νται σχετικές άδειες από τις Νομαρχιακές Υπηρεσίες με 
βάση την ισχύουσα νομοθεσία. Γ ια τις μέγιστες επιτρεπό¬ 
μενες φορτίσεις των χώρων απόθεσης στερεών αποβλή¬ 
των να τηρούνται οι διατάξεις της Υ.Α. 80568/4225/22.3.91 
(ΦΕΚ 641/Β/91) όπως ισχύει (εφαρμογή Οδηγίας 
86/278/ΕΟΚ), περί μεγίστων επιτρεπομένων φορτίσεων 
των χώρων απόθεσης στερεών αποβλήτων. 


3. Ειδικές οριακές τιμές στάθμης θορύβου και δονήσε¬ 
ων 

3.1. Κατά τη φάση της κατασκευής των έργων υποδο¬ 
μής να τηρούνται οι διατάξεις των πιο κάτω αποφάσεων: 

• Υγειονομική διάταξη Α5/2375 (ΦΕΚ 689/Β/18.8.78), 
περί χρήσεως κατασιγασμένων αεροσφυρών. 

• Υπουργ. Απόφαση 56206/1613 (ΦΕΚ 570/Β/9.9.86), 
περί προσδιορισμού της ηχητικής εκπομπής των μηχανη¬ 
μάτων και συσκευών εργοταξίου σε συμμόρφωση προς 
τις Οδηγίες 79/113/ΕΟΚ και 85/405/ΕΟΚ. 

• Υπουργ. Απόφαση 69001/1921 (ΦΕΚ 751/Β/18.10.88), 
περί έγκρισης τύπου ΕΕ για την οριακή τιμή στάθμης θο¬ 
ρύβου μηχανημάτων και συσκευών εργοταξίου. 

• Υπουργ. Απόφαση 765/91 (ΦΕΚ 81/Β/21.2.91), περί 
καθορισμού οριακώντιμών στάθμης θορύβου ορισμένων 
μηχανημάτων και συσκευών εργοταξίου. 

3.2. Κατάτη φάση της λειτουργίαςτου ΒΙΟΠΑη στάθμη θο¬ 
ρύβου από τη λειτουργία των εγκατεστημένων μονάδων δεν 
πρέπει να υπερβαίνει το ανώτατο άριστων 70 άΒ(Α) μετρού- 
μενο στα όρια του οικοπέδου της εγκατάστασης (άρθρο 2, 
παράγραφος5, του Π.Δ. 1180/81, ΦΕΚ293/Α/6.10.81). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμι-σης του περιβάλλοντος, 
που επιβάλλεται να κατασκευασθούν ή να τηρηθούν. 

4.1. Φάση κατασκευής των έργων υποδομής. 

4.1.1. Προστασία εδάφους 

α. Περιορισμός των εκσκαφών στις απολύτως αναγκαί¬ 
ες. Η εκτέλεσή τους να μη γίνεται σε περίοδο υψηλών 
βροχοπτώσεων. 

β. Τα απαιτούμενα αδρανή να λαμβάνονται από νομί- 
μως λειτουργούντα λατομεία. 

γ. Η εναπόθεση πλεοναζόντων προϊόντων εκσκαφής εκ¬ 
σκαφής να γίνεται σε σωρούς χαμηλού ύψους, ύστερα 
από σχετική άδεια και σε χώρους που θα υποδειχθούν 
από τις αρμόδιες υπηρεσίες. 

δ. Να γίνεται κατά το δυνατόν ταχεία απομάκρυνση των 
προϊόντων εκσκαφής για τις απαιτούμενες επιχώσεις. 

ε. Η διαχείριση μεταχειρισμένων ορυκτελαίων καθώς 
και κάθε είδους απορριμμάτων να γίνεται σύμφωνα με την 
ισχύουσα νομοθεσία. 

στ. Σε περίπτωση διαρροής καυσίμων, λαδιών ή πίσσας 
να γίνεται χρήση προσροφητικών υλικών (π.χ. άμμος, ρο¬ 
κανίδια κλπ.). 

4.1.2 Προστασία υδατίνων πόρων 
α. Να εξασφαλίζεται η απρόσκοπτη ροή των επιφανεια¬ 
κών υδάτων. 

β. Οι εκσκαφές στους χειμάρρους δεν πρέπει να γίνο¬ 
νται σε περίοδο υψηλών βροχοπτώσεων. 

γ. Απαγορεύεται η απόρριψη μπαζών και γενικά στερε¬ 
ών αποβλήτων εντός των ρεμάτων. 

δ. Οι προσωρινοί χώροι απόθεσης των υλικών εκσκα¬ 
φής ή κατασκευής δεν πρέπει να γειτνιάζουν με ρέματα. 

ε. Πριν την έναρξη λειτουργίας του ΒΙΟΠΑ να υποβλη¬ 
θεί υδρογεωλογική μελέτη στη Δ/νση Πολεοδομίας και 
Περιβάλλοντος προς έγκριση, ώστε να εξασφαλιστεί η 
προστασία του υδροφόρου ορίζοντα. 

4.1.3. Προστασία χλωρίδας - πανίδας, 
α. Να αποφεύγονται άσκοπες εκχερσώσεις σε περιοχές 
εκτός των ζωνών κατάληψης των έργων και του χώρου 
του εργοταξίου. 

β. Να λαμβάνονται μέτρα πρόληψης πυρκαϊάς σε γειτο¬ 
νικές δασικές ή θαμνώδεις περιοχές κατά το στάδιο κα¬ 
τασκευής από χρήση εκρηκτικών υλών. 

γ. Να λαμβάνονται μέτρα για μείωση των οχλήσεων από 
θορύβους (εκρήξεις για χαλάρωση εδαφών, κίνηση μη¬ 
χανημάτων) όσο αυτό είναι δυνατόν. 

4.1.4. Αντιμετώπιση θορύβων. 

α. Να αποφεύγονται ανατινάξεις μεγάλης έκτασης, 
β. Να λαμβάνονται μέτρα για μείωση των οχλήσεων από 
θορύβους (εκρήξεις για χαλάρωση εδαφών, κίνηση μη¬ 
χανημάτων) όσο αυτό είναι δυνατόν. 

γ. Να τηρείται οι διατάξεις της κείμενης νομοθεσίας, 
που αναφέρεται στην παράγραφο 3.1 της παρούσας από¬ 
φασης. 

4.1.5. Αντιμετώπιση ατμοσφαιρικής ρύπανσης. 

α. Να γίνεται διαβροχή των εργοταξιακών δρόμων και 
διανοιχθέντων τμημάτων του έργου, καθώς και των σω¬ 
ρών των υλικών εκσκαφής και των αδρανών για την πα¬ 
ρασκευή του σκυροδέματος, ιδιαίτερα κατά την ξηρή πε¬ 
ρίοδο. 

β. Να γίνεται ασφαλτόστρωση των οδών το ταχύτερο 
δυνατό, ανάλογα με την πρόοδο των εργασιών. 

γ. Τα φορτηγά μεταφοράς αδρανών ή προϊόντων εκ¬ 
σκαφής εκτός των εργοταξίων ή πλησίον κατοικημένων 
περιοχών να είναι καλυμμένα και παράλληλα να γίνεται 
διαβροχή των μεταφερομένων υλικών κατά την ξηρή πε¬ 
ρίοδο. 

δ. Να αποφεύγεται η διέλευση οχημάτων μεταφοράς 
αδρανών υλικών από κατοικημένες περιοχές. 

ε. Οι μονάδες παραγωγής έτοιμου σκυροδέματος και 
ασφαλτομίγματος, που θα εγκατασταθούν για την εξυπη¬ 
ρέτηση του έργου, να είναι εφοδιασμένες με κατάλληλα 
συστήματα ξηρής αποκονίωσης, (όπως σακκόφιλτρα ή 
άλλα ισοδύναμα μέσα αποκονίωσης), έτσι ώστε οι εκπο¬ 
μπές σκόνης να μη υπερβαίνουν τα επιτρεπόμενα όρια, 
που καθορίζονται από το Π.Δ. 1180/81. Οι μονάδες αυτές 
να εφοδιασθούν με έγκριση περιβαλλοντικών όρων από 
τις αρμόδιες υπηρεσίες. 

στ. Τα μηχανήματα ή τα οχήματα που θα χρησιμοποιη¬ 
θούν κατά τη φάση κατασκευής πρέπει να είναι καλώς συ¬ 
ντηρημένα έτσι ώστε οι εκπομπές καπνού από την κίνησή 
τους να είναι οι ελάχιστες δυνατές. 

ζ. Δεν θα γίνονται καύσεις υλικών κάθε μορφής (ελαστι¬ 
κά, λάδια, κ.λπ.) κατά την εκτέλεση του έργου, χωρίς την 
ανάλογη έγκριση (ΚΥΑ 11535/93 - ΦΕΚ 328/93). 

4.1.6. Προστασία του τοπίου 

α. Κατά τη σύνταξη των τεχνικών μελετών των δικτύων 
υποδομής να καταβληθεί κάθε προσπάθεια για ήπιες κα¬ 
τά το δυνατόν επεμβάσεις στο ανάγλυφο του τοπίου. 

β. Να γίνει φύτευση των προβλεπομένων χώρων πρασί¬ 
νου ύστερα από ειδική φυτοτεχνική μελέτη. 

4.1.7. Προστασία ιστορικού περιβάλλοντος. 

Με ευθύνη του αναδόχου του έργου να ενημερωθεί η 
ΚΓ' Εφορεία Προϊστορικών Αρχαιοτήτων για την έναρξη 
των εργασιών κατασκευής του έργου, ώστε αυτές να 
εκτελούνται υπό την επίβλεψη της πιο πάνω Εφορείας. 

4.2. Φάση λειτουργίας του ΒΙΟΠΑ 
4.2.1. Αντιμετώπιση θορύβων. 

α. Οι επιχειρήσεις που ασκούν ιδιαίτερα θορυβογόνες 
δραστηριότητες να στεγάζονται σε κτίρια με κατάλληλη 
ηχομόνωση. Μηχανήματα τα οποία από τη φύση τους δη¬ 
μιουργούν υψηλό θόρυβο (π.χ. αεροσυμπιεστές) ή κρα¬ 
δασμούς (π.χ. πρέσες) να τοποθετούνται σε κατάλληλα 
ηχομονωμένους κλωβούς ή να εφοδιάζονται με αντικρα- 
δασμικές βάσεις, κατά περίπτωση, 
β. Σε κάθε περίπτωση να τηρούνται τα επιτρεπόμενα 


όρια θορύβου που αναφέρονται στην παράγραφο 3.2 της 
παρούσας απόφασης. Προς τούτο να διενεργούνται τα¬ 
κτικές μετρήσεις θορύβου από τον Φορέα Διαχείρισης 
του ΒΙΟΠΑ και σε περίπτωση μη τήρησης των επιτρεπο- 
μένων ορίων ο φορέας να εισηγείται στις αρμόδιες υπη¬ 
ρεσίες την επιβολή προσθέτων μέτρων προστασίας ή και 
διοικητικών κυρώσεων. 

γ. Να γίνεται κατάλληλη ανάπτυξη ζώνης πρασίνου 
στον περιβάλλοντα χώρο των οικοπέδων. 

δ. Να γίνει κατάλληλη ανάπτυξη πρασίνου σε όλους 
τους προβλεπόμενους χώρους του ΒΙΟΠΑ, σε ποσοστό 
τουλάχιστον 30% επί της συνολικής έκτασης του ΒΙΟΠΑ, 
σύμφωνα με τις διατάξεις του Ν. 2545/97, από το οποίο 
ποσοστό τουλάχιστον 5% να αναπτυχθεί ως περιμετρική 
ζώνη πράσινου. 

4.2.2. Αντιμετώπιση ατμοσφαιρικής ρύπανσης, 
α. Να γίνει εγκατάσταση συστημάτων συγκράτησης 
σωματιδίων, καπνού και άλλων ειδικών αερίων ρύπων σε 
όσες βιομηχανικές - βιοτεχνικές μονάδες θα έχουν τέτοι¬ 
ες εκπομπές κατά τη λειτουργία τους και να υπάρχει συμ¬ 
μόρφωση με τη σχετική νομοθεσία. 

β. Τα εργοστάσια που χρησιμοποιούν αδρανή υλικά 
(ετοίμου σκυροδέματος, οικοδομικά υλικά, κ.λπ.) πρέπει 
να λαμβάνουν μέτρα αντιμετώπισης των εκπομπών της 
σκόνης στους χώρους αποθήκευσης (στεγασμένοι χώ¬ 
ροι, συστήματα διαβροχής) και διακίνησης (σκεπα-σμέ- 
να φορτηγά μεταφοράς κλπ.). 

γ. Στους βιομηχανικούς καυστήρες που χρησιμοποιούν 
στερεό καύσιμο (πυρηνόξυλο, κ.λπ.) ή μαζούτ πρέπει να 
γίνεται ρύθμιση και σωστή καύση ώστε οι εκπομπές να 
βρίσκονται στα επιτρεπόμενα όρια. 

4.2.2. Διαχείριση υγρών αποβλήτων 
α. Το ΒΙΟΠΑ πρέπει να διαθέτει δίκτυα πλήρους αποχέ¬ 
τευσης υγρών αποβλήτων και όμβριων. 

β. Οι εντός του ΒΙΟΠΑ μονάδες να διαθέτουν τα υγρά 
απόβλητό τους στο δίκτυο ακαθάρτων του ΒΙΟΠΑ μετά 
από άδεια του φορέα διαχείρισης του ΒΙΟΠΑ και με τους 
πιο κάτω όρους διάθεσης: 

• ρΗ = 6-9,5 

• Θερμοκρασία < 35 οΟ 

• Β0ϋ 5 <500 ΓΠ 9 /Ι 

• ΟΟϋ < 1000 ΓΠ9/Ι 

• Αιωρούμενα στερεά (33) < 500 ΙΤ 19 /Ι 

• Λοιπές παράμετροι και όροι: όπως καθορίζονται στην 
υποβληθείσα Μ.Π.Ε. του ΒΙΟΠΑ. 

Δεν επιτρέπεται η διάθεση λάσπης με τα υγρά απόβλη¬ 
τα. Εφ’ όσον οι μονάδες αυτές διαθέτουν υγρά απόβλητα, 
που χρήζουν ειδικής προεπεξεργασίας, να πραγματοποι¬ 
ούν αυτή πριν από τη διάθεσή τους στο δίκτυο ακαθάρτων 
του ΒΙΟΠΑ. Απαγορεύεται η απόρριψη υγρών αποβλήτων 
ή λυμάτων των εργοστασιακών μονάδων του ΒΙΟΠΑ σε 
ανοιχτούς υδάτινους αποδέκτες (χειμάρρους, ρέματα) ή 
υπεδαφίως ή στο δίκτυο όμβριων του ΒΙΟΠΑ, με την επι¬ 
φύλαξη του εδαφίου (ε) της παρούσας παραγράφου. 

γ. Ειδικά η μονάδα σφαγείων του Δήμου Αρκαλοχωρί- 
ου, που θα λειτουργήσει εντός του ΒΙΟΠΑ, να εφοδιαστεί 
με αυτόνομη Μονάδα Επεξεργασίας Αποβλήτων και διά¬ 
θεσης αυτών σε πεδίο άρδευσης μέσα στο οικόπεδο των 
σφαγείων, σύμφωνα με σχετική Μελέτη Περιβαλλοντικών 
Επιπτώσεων και Μελέτη Επεξεργασίας Αποβλήτων, που 
θα υποβληθούν αρμοδίως προς έγκριση. 

δ. Η διαχείριση των μεταχειρισμένων ορυκτελαίων, που 
προκύπτουν από τις αλλαγές λαδιώντων μηχανημάτων, να 

γίνεται με μέριμνα της κάθε επιχείρησης και σύμφωνα με τη 
διαδικασία που προβλέπεται στην ΚΥΑ 98012/2001/96 
(ΦΕΚ 40/Β), μη επιτρεπόμενης της ανεξέλεγκτης απόρρι¬ 
ψής τους στο περιβάλλον ή μαζί μετά λοιπά απόβλητα του 
αντίστοιχου εργοστασίου. 

ε. Τα όμβρια νερά από κάθε εργοστασιακή μονάδα να 
διατίθενται στο δίκτυο όμβριων του ΒΙΟΠΑ. Κατ’εξαίρεση 
επιτρέπεται η διάθεση στο δίκτυο αυτό και απονέρων 
ασθενούς φορτίου (π.χ. απομαστεύσεις ατμολεβήτων) 
μόνο ύστερα από σχετική άδεια του φορέα διαχείρισης 
του ΒΙΟΠΑ και εφ’ όσον συντρέχουν ειδικοί λόγοι προς 
τούτο. 

στ. Το δίκτυο ακαθάρτωντου ΒΙΟΠΑ να συνδεθεί με την 
κεντρική Μονάδα Επεξεργασίας Αποβλήτων (ΜΕΑ), που 
προβλέπεται να κατασκευασθεί μέσα στα όρια του ΒΙΟ- 
ΠΑ, σύμφωνα με τα πιο κάτω δεδομένα: 

• Ημερήσια παροχή αποβλήτων και λυμάτων: 60 ιτι 3 /ημ. 

• Ρυπαντικό φορτίο αποβλήτων και λυμάτων: 

• ΒΟϋ 5 := 400 ΓΠ9/Ι 

• ΟΟϋ = 750 ΓΠ9/Ι 

• Αιωρούμενα στερεά (83) = 350 ιτις/Ι 

• Ολικό άζωτο = 70 ιτιρ/Ι 

• Ολικός φώσφορος = 20 πηρ/Ι 

και η οποία θα περιλαμβάνει τα πιο κάτω στάδια επε¬ 
ξεργασίας: 

• Αντλιοστάσιο ανύψωσης. 

• Εσχαρισμός. 

• Εξάμμωση-λιποσυλλογή. 

• Δεξαμενή βιοεπιλογής 

• Δεξαμενή αερισμού (βιολογική επεξεργασία ενεργού 
ιλύος) 

• Δεξαμενή καθίζησης 

• Απολύμανση 

• Μέτρηση παροχής 

• Δεξαμενή συμπύκνωσης της πλεονάζουσας λάσπης 

• Κλίνες ξήρανσης για αφυδάτωση της πλεονάζουσας 
λάσπης 

Τα πιο πάνω έργα επεξεργασίας να συμπληρωθούν και 
με διάταξη μέτρησης της παροχής των αποβλήτων. Η 
απολύμανση των αποβλήτων να γίνεται χωρίς την εφαρ¬ 
μογή χλωρίου ή ενώσεων του χλωρίου. 

ζ. Όλες οι εγκαταστάσεις επεξεργασίας καθώς και κά¬ 
θε βοηθητική αυτής, να κατασκευασθούν έτσι ώστε να 
μην υπάρξει αισθητική υποβάθμιση του περιβάλλοντος. 
Για τον λόγο αυτό οι δεξαμενές να είναι όσο το δυνατόν 
λιγότερο υπερυψωμένες και τα βοηθητικά κτίρια να έχουν 
το μικρότερο δυνατό ύψος. Ναγίνειπεριμετρική φύτευση 
της εγκατάστασης με κατάλληλα δένδρα και θάμνους. 

η. Πριν απάτην κατασκευή της ΜΕΑ του ΒΙΟΠΑ ο φορέ¬ 
ας διαχείρισης του ΒΙΟΠΑ να εφοδιασθεί με έγκριση με¬ 
λέτης επεξεργασίας και διάθεσης υγρών αποβλήτων από 
τις αρμόδιες νομαρχιακές υπηρεσίες. 

θ. Η διάθεση των επεξεργασμένων αποβλήτων που θα 
εξέρχονται από την ΜΕΑ να γίνεται σε επιφανειακό πεδίο 
άρδευσης. Τα χαρακτηριστικά των επεξεργασμένων απο¬ 
βλήτων είναι επιθυμητό να τηρούντο ακόλουθα όρια, που 
τίθενται ως στόχος στη ΜΠΕ: 

• ρΗ = 7-8 

• ΒΟϋ 5 < 15 ιτιςι/Ι 

• Αιωρούμενα στερεά <15 ΓΠ0/Ι 

• Διαλυμένο οξυγόνο > 3 πηρ/Ι 

• Ολικό Ν < 15 ΓΠ 9 /Ι 


• Υπολειμματικό χλώριο < 1,5 ηηρ/Ι 

Σε κάθε περίπτωση και υπό συνθήκες κανονικής λει¬ 
τουργίας της Μ ΕΑ, τα χαρακτηριστικά αυτά δεν πρέπει να 
υπερβαίνουν τα αντίστοιχα συνιστώμενα όρια διάθεσης 
που αναφέρονται στην παράγραφο 1.4 της παρούσας 
απόφασης. 

ι. Κάθε μονάδα του ΒΙΟΠΑ που διαθέτει υγρά απόβλη¬ 
τα, καθώς καιοΦορέαςτου ΒΙΟΠΑ, πρέπει να διενεργούν 
εργαστηριακές αναλύσεις, τουλάχιστον μία φορά το μή¬ 
να, για τον έλεγχο των χαρακτηριστικών και της παροχής 
των υγρών αποβλήτων και να καταχωρούν τα αποτελέ¬ 
σματα σε ειδικό βιβλίο, θεωρημένο από την αρμόδια νο¬ 
μαρχιακή υπηρεσία. Τ ο βιβλίο αυτό πρέπει να είναι διαθέ¬ 
σιμο και να επιδεικνύεται σε κάθε έλεγχο από τα αρμόδια 
ελεγκτικά όργανα, εφ’ όσον αυτό ζητηθεί. 

ια. Να ληφθούν μέτρα αντιμετώπισης των οσμών στη 
ΜΕΑ, εάν κατά τη λειτουργία της διαπιστωθεί σχετικό 
πρόβλημα οσμών. Στην περίπτωση αυτή ο φορέας διαχεί¬ 
ρισης του ΒΙΟΠΑ οφείλει να υποβάλλει προς έγκριση συ¬ 
μπληρωματική τεχνική έκθεση στη Δ/νση Ε.Α.Ρ.Θ. του 
ΥΠΕΧΩΔΕ, σχετικά με τα ληπτέα μέτρα αντιμετώπισης 
των οσμών. 

ιβ. Ο φορέας διαχείρισης του ΒΙΟΠΑ να μεριμνά για τον 
καθαρισμό και τη συντήρηση του δικτύου όμβριων, του 
αποχετευτικού δικτύου και της Μονάδας Επεξεργασίας 
Αποβλήτων, ώστε να εξασφαλίζεται εύρυθμη λειτουργία 
αυτών. 

ιγ. Σε περίπτωση αστοχίας ή προσωρινής δυσλειτουρ¬ 
γίας της Μ ΕΑ, τα απόβλητα να οδηγούνται σε υπεδάφιο 
πεδίο απορροφητικών τάφρων ή εναλλακτικά στον 
Σταθμό Βιολογικού Καθαρισμού του Δήμου Αρκαλοχω- 
ρίου, εφ’ όσον αυτός έχει τεθεί εν των μεταξύ σε λει¬ 
τουργία. 

ιδ. Εάν ο υπό δημοπράτηση Σταθμός Βιολογικού Καθα¬ 
ρισμού του Δήμου Αρκαλοχωρίου έχει κατασκευαστεί και 
λειτουργεί πριν από τη λειτουργία του ΒΙΟΠΑ, να προτι¬ 
μηθεί η εναλλακτική λύση της μεταφοράς των αποβλήτων 
του ΒΙΟΠΑ, μέσω κλειστού αγωγού, απ’ ευθείας στον 
Σταθμό αυτό, αντί της κατασκευής ξεχωριστής Μονάδας 
Επεξεργασίας Αποβλήτων εντός του ΒΙΟΠΑ και με την 
προϋπόθεση ότι θα υπάρξει σχετική έγκριση του Δήμου 
Αρκαλοχωρίου και των αρμοδίων νομαρχιακών υπηρε¬ 
σιών. 

4.2.3. Διαχείριση στερεών αποβλήτων 

α. Η περισυλλογή, μεταφορά και αποθήκευση των στε¬ 
ρεών αποβλήτων κάθε μονάδας, να γίνεται σύμφωνα τον 
εσωτερικό κανονισμό του ΒΙΟΠΑ. 

β. Η διάθεση των μη τοξικών ή επικινδύνων στερεών 
αποβλήτων κάθε μονάδας, καθώς και τα στερεά απόβλη¬ 
τα της Μ.Ε.Α. του ΒΙΟΠΑ (συμπιεσμένα εσχαρίσματα από 
την εγκατάσταση εσχάρωσης, αφυδατωμένη λιπαρή ύλη 
από την εγκατάσταση του λιποσυλλέκτη και αφυδατωμέ¬ 
νες λάσπες επεξεργασίας) να διατίθενται στον υπό κατα¬ 
σκευή ΧΥΤΑ Αρκαλοχωρίου ή σε άλλο χώρο ελεγχόμενης 
διάθεσης απορριμμάτων, που θα υποδειχθεί από τις αρ¬ 
μόδιες υπηρεσίες. 

γ. Σε κάθε περίπτωση να τηρούνται οι διατάξεις των 
αποφάσεων, που αναφέρονται στην παράγραφο 1.5 της 
παρούσας απόφασης. 

δ. Ο φορέας διαχείρισης του ΒΙΟΠΑ να εφοδιασθεί με 
οριστική άδεια διάθεσης στερεών αποβλήτων από την αρ¬ 
μόδια υπηρεσία της Νομαρχιακής Αυτοδιοίκησης Ηρα¬ 
κλείου. 

4.2.4. Λοιποί περιβαλλοντικοί όροι 

α. Όπως ορίζεται στο Π.Δ. 465/70, λόγω ενδεχόμενης 
αυξημένης κυκλοφορίας, το ΒΙΟΠΑ να εφοδιασθεί με κυ- 
κλοφοριακή σύνδεση τύπου Δ. Επίσης να κατασκευα- 
σθούν χώροι στάθμευσης μετά από ειδική μελέτη για τη 
στάθμευση των οχημάτων των επισκεπτών, επιχειρημα¬ 
τιών και εργαζομένων στις επιχειρήσεις του ΒΙΟΠΑ. 

β. Με ευθύνη του φορέα να τοποθετηθεί αλεξικέραυνο 
στην εξωτερική οροφή της υψηλότερης οικοδομής του 
ΒΙΟΠΑ. 

γ. Να συνταχθεί εσωτερικός Κανονισμός Λειτουργίας 
του ΒΙΟΠΑ, στον οποίο θα προβλέπονται τα απαραίτητα 
μέτρα για την προστασία του περιβάλλοντος. Να ορισθεί 
κατάλληλο επιστημονικό προσωπικό από τον φορέα δια¬ 
χείρισης του ΒΙΟΠΑ για την παρακολούθηση της καλής 
λειτουργίας της εγκατάστασης επεξεργασίας αποβλή¬ 
των και της εφαρμογής των περιβαλλοντικών όρων της 
παρούσας απόφασης. 

δ. Η παρούσα απόφαση δεν απαλλάσσει τον φορέα δια¬ 
χείρισης του ΒΙΟΠΑ από την υπο-χρέωση εφοδιασμού 
του με άλλες άδειες, που τυχόν προβλέπονται απάτην κεί¬ 
μενη νομοθεσία. 

ε. Δεδομένου ότι στο ΒΙΟΠΑ προβλέπεται να εγκατα¬ 
σταθούν κυρίως μικρομεσαίες επιχειρήσεις, με περιορι¬ 
σμένες, ενδεχομένως, οικονομικές δυνατότητες για 
εγκατάσταση συστημάτων αντιρρύπανσης, είναι πολύ 
σημαντικό ο φορέας διαχείρισης του ΒΙΟΠΑ να μεριμνή- 
σει ώστε η χωροθέτηση των μονάδων αυτών να γίνει κατά 
το δυνατό καθ’ ομοειδείς δραστηριότητες, έτσι ώστε να 
διευκολυνθούν οι μονάδες αυτές να εγκαταστήσουν από 
κοινού τα απαιτούμενα συστήματα αντιρρύπανσης, όπου 
αυτά απαιτούνται. 

στ. Είναι επιθυμητή η υιοθέτηση καθαρών τεχνολογιών 
και τεχνικών κατά την παραγωγική διαδικασία των βιομη¬ 
χανικών μονάδων που θα εγκατασταθούν, καθώς και τε¬ 
χνικών που αποσκοπούν στην ανακύκλωση αποβλήτων ή 
ανάκτηση ενέργειας, εφόσον αυτό είναι οικονομικά και 
λειτουργικά εφικτό. 

ζ. Οι μονάδες που θα εγκατασταθούν στο ΒΙΟΠΑπρέπει 
προηγουμένως να εφοδιασθούν με Έγκριση Περιβαλλο¬ 


ντικών Όρων, σύμφωνα με τις διατάξεις της ΚΥΑ 
69269/5387/90, όπως αυτή ισχύει. 

Άρθρο 6 

Χρονική διάρκεια ισχύος των Περιβαλλοντικών Όρων 

Οι προαναφερόμενοι περιβαλλοντικοί όροι ισχύουν μέ¬ 
χρι 18/9/2005, ημερομηνία που λήγει η απόφαση έγκρι¬ 
σης των περιβαλλοντικών όρων, με την επιφύλαξη του άρ¬ 
θρου 9, παρ. 5, της Κ.Υ.Α. 69269/5387/90 και με την προ¬ 
ϋπόθεση ότι δεν θα έχει επέλθει εν τω μεταξύ μεταβολή 
των δεδομένων βάσει των οποίων εκδίδεται η παρούσα. 
Μετά την λήξη της προθεσμίας αυτής, η ΕΤΒΑ οφείλει να 
επανέλθει με νεότερη αίτησή της προς τη Δ/νση Ε.Α.Ρ.Θ. 
του ΥΠΕΧΩΔΕ, προκειμένου να εξετασθεί αν απαιτείται 
αναθεώρηση των περιβαλλοντικών όρων της παρούσας. 

Άρθρο 7 
Έναρξη ισχύος 

1. Με την παρούσα απόφαση καργούνται οι παρακάτω 
ΚΥΑ. 

α) υπ’ αριθ. 7366/502/29.3.2000 περί καθορισμού του 
Φορέα, της θέσης, της έκτασης και των ορίων του Βιοτε¬ 
χνικού Πάρκου (ΒΙΟΠΑ) Αρκαλοχωρίου Νομού Ηρακλεί¬ 
ου Κρήτης, εκτάσεως 200 στρεμμάτων περίπου, στα διοι¬ 
κητικά όρια του Δήμου Αρκαλοχωρίου του Νομού Ηρα¬ 
κλείου Κρήτης. 

β) υπ’ αριθ. 47058/19.9.2000 έγκρισης περιβαλλοντικών 
όρων για την κατασκευή των έργων υποδομής και τη λει¬ 
τουργία του υπό ίδρυση ΒΙΟΠΑ Αρκαλοχωρίου, 

2. Η παρούσα απόφαση ισχύει από την έκδοσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2003 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΑΛ. ΚΑΛΑΦΑΤΗΣ Ρ. ΖΗΣΗ 

